पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. ईएसआईसी में कर्मचारियों के ट्रांसफर-पोस्टिंग में बड़े पैमाने पर अनियमितता व्याप्त है। इसका एक उदाहरण ईएसआईसी के तिलक नगर स्थित दिल्ली मुख्यालय के पुर्नस्थापना विभाग में क्लर्क से अधिकारी बने अनिल कुमार कटियाल है।
कटियाल तीस साल पहले विभाग में क्लर्क के रूप में भर्ती हुए थे, फिर हेड क्लर्क और एसएसओ बने। 2010 में उनका गुजरात के वापी में ट्रांसफर हुआ। लेकिन वह जल्द ही मूल पद पर लौट आए और आज तक बने हुए हैं। बताया जाता है कि एसएसओ ही दिल्ली डिविजन के डॉक्टर, क्लर्क एवं अन्य स्टॉफ के ट्रांसफर के मामले को देखता है।
नाम नहीं छापने की शर्त पर विभाग के एक वरिष्ठ अधिकारी ने बताया कि केंद्र सरकार के कर्मचारी सेवा नियमावली के अनुसार कोई भी कर्मचारी तीन वर्ष से अधिक समय तक एक पद पर नहीं बना रह सकता। कटियाल की नियुक्ति पर प्रश्न उठाते हुए बताया कि विभाग के उच्चाधिकारियों का कहना है कि उन्हें विशेषज्ञता के आधार पर इस पद पर रखा गया है, तो क्या यह विभाग एक ही आदमी के भरोसे चल रहा है?
जब भास्कर संवाददाता ने विभाग के चीफ विजलेंस ऑफिसर बीएन त्रिपाठी से इसके विषय में पूछा तो उन्होंने विजलेंस के निदेशक एके सिन्हा से बात करने को कहा। सिन्हा ने दिल्ली के मेडिकल कमिश्नर डॉ. आरएस चौहान से बात करने के लिए कहा और चौहान ने बात करने से इंकार कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva zho_Hant eng_Latn